कहा- 2024 में विपक्ष साथ नहीं आया तो फिर शायद ही चुनाव हों
आम आदमी पार्टी (AAP) के मंत्री सौरभ भारद्वाज ने गुरुवार को कांग्रेस को एक ऑफर दिया। सौरभ ने कहा कि कांग्रेस को दिल्ली में 2015 और 2020 के चुनावों में एक भी सीट नहीं मिली थी। ऐसे में अगर कांग्रेस पंजाब और दिल्ली में चुनावSaurabh Bhardwaj; Congress should leave Delhi-Punjab, we will not fight in MP and Rajasthan
आम आदमी पार्टी (AAP) के प्रवक्ता सौरभ भारद्वाज ने गुरुवार को लोकसभा चुनाव के लिए कांग्रेस को एक ऑफर दिया। उन्होंने कहा कि अगर कांग्रेस पंजाब और दिल्ली में चुनाव न लड़े तो AAP भी मध्य प्रदेश और राजस्थान में चुनाव नहीं लड़ेगी।
AAP मंत्री ने कहा कि अगर सभी दल एकजुट नहीं हुए तो हो सकता है 2024 के बाद चुनाव ही न हो। भाजपा जिस तरह से विपक्ष को कुचलने में लगी है, साम-दाम दंड भेद और उन पर ED, CBI की छापेमारी हो रही है। इसकी पूरी संभावना है कि अगर मोदी 2024 में फिर पीएम बने तो संविधान ही बदल देंगे। वे डिक्लेयर कर देंगे कि मोदी जी जब तक जिंदा है वे ही देश के राजा बने रहेंगे।
सौरभ भारद्वाज ने ये बातें एक प्रेस कॉन्फ्रेंस में पत्रकारों के सवालों का जवाब देते हुए कहीं। AAP नेता से पूछा गया था कि लोकसभा चुनाव के लिए विपक्ष एकजुट हो रहा है, लेकिन अगर कांग्रेस और AAP पंजाब, दिल्ली और राजस्थान जैसे राज्यों में एक-दूसरे के वोट काटेंगी तो साथ आने से क्या फायदा।
AAP मंत्री का आरोप- कांग्रेस ने हमारे आइडिया चुराए
सौरभ भारद्वाज ने कांग्रेस पर आम आदमी पार्टी से आइडिया और मैनीफेस्टो चोरी करने का आरोप लगाया। AAP मंत्री ने कहा कि जब हमनें दिल्ली में बिजली मुफ्त देनी का वादा किया था तो कांग्रेस ने जमकर विरोध किया।
कांग्रेस नेता अजय मकान समेत पार्टी के तमाम नेताओं ने केजरीवाल के इस आइडिया का मजाक तक उड़ाया था, लेकिन बाद में कांग्रेस ने हिमाचल में फ्री बिजली और महिलाओं को मासिक भत्ता देने जैसे आइडिया को कॉपी किया।
उन्होंने कहा कि कांग्रेस में न सिर्फ लीडरशिप का क्राइसिस है, बल्कि आइडिया का भी क्राइसिस है। देश की सबसे पुरानी पार्टी का लोगों से जुडाव इस तरह से खत्म हो गया है कि उन्हें पता तक नहीं कि जनता क्या चाहती है। अब हालात यह है कि उन्हें देश की सबसे नई पार्टी से आइडिया चुराने पड़ सकते हैं। हम कह सकते हैं कॉपी कैट कांग्रेस।
मुफ्त की रेवड़ियां बांटने का आरोप पर क्या कहा
सौरभ भारद्वाज से पूछा गया कि आम आदमी पार्टी पर मुफ्त की रेवड़ियां बांटने का आरोप लगता है। इस पर आप क्या कहेंगे। जवाब में सौरभ ने कहा- क्या देश के लोगों को वेलफेयर स्कीम देना मुफ्त की रेवड़ी है। या अरबपतियों का कर्ज माफ कर देना मुफ्त की रेवड़ी है। इसका फैसला देश की जनता को करने दीजिए।
जितने पैसे में देश के करोड़ों लोगों को मुफ्त बिजली, पानी और यात्रा की सुविधा मिल सकती है, उससे ज्यादा कर्ज भाजपा या पीएम मोदी से दोस्ती रखने वाले अरबपतियों का माफ किया गया था। यह सब ऑफ रिकॉर्ड है।